In Christus - www.bybelkennis.co.za
by Coen Slabber · Published 08/12/2015 · Updated 26/10/2015
If we learn anything from church history, its that the church fights the same battles over and over again. Michael Kruger
Die oproep om in Christus te bly, word dikwels misverstaan. Dit is nie 'n ondefinieerbare ondervinding nie. Sinclair B. Ferguson sê dat 'n aantal konkrete werklikhede insluit.
Eenheid met die Here word deur sy genade bepaal
Wie in My glo, sal ook die dinge doen wat Ek doen (Johannes 14:12) Ons word aktief en persoonlik aan God verbind deur geloof. Geloof self se fondament lê egter in die optrede van God. Dit is die Vader, die goddelike Tuinier, wat ons in Christus ingeënt het. Dit is Christus, deur sy woord, wat ons reg gesnoei het (Johannes 15:3).
Eenheid met God beteken gehoorsaamheid aan Hom
As julle in My bly en my woorde in julle, vra dan net wat julle wil hê, en julle sal dit kry (Johannes 15:7). Paulus sê dieselfde: Die boodskap van Christus moet in sy volle rykdom in julle bly (Kolossense 3:16). Om in Christus te bly, beteken dat ons toelaat dat sy woord ons gedagtes vul en ons wil rig. Ons verhouding met Christus is intiem verbind met wat ons met ons Bybels doen. As Christus se woord in ons bly en as die Gees ons vul, bid ons in ooreenstemming met God se wil – ons ontdek die waarheid van sy belofte: vra dan net wat julle wil hê, en julle sal dit kry (Johannes 15:7).
Die gelowige se lewe rus in die liefde van Christus
Julle moet in my liefde bly (Johannes 15:9). Hy is die Een wat sy lewe vir ons afgelê het (Johannes 15:13). Hierdie liefde vir ons het Hy aan die kruis bewys Om in Christus se liefde te bly, kry konkrete uitdrukking: gehoorsaamheid aan Hom is die vrug en bewys van ons liefde vir Hom (Johannes 15:10 – 14).
Ons moet ons aan God se snoeisker onderwerp
God, in sy voorsiening, snoei alles wat nie belangrik is nie. Maar elkeen wat vrugte dra, snoei Hy reg, sodat dit nog meer vrugte kan dra (Johannes 15:2).